ธปท.รับเศรษฐกิจแนวโน้มซบยาว
ธปท.ยอมรับภาวะเศรษฐกิจไทยมีแนวโน้มชะลอต่อเนื่อง ชี้ส่งออก การผลิตภาคอุตสาหกรรม ท่องเที่ยว และการบริโภคหดเพิ่ม
30 ต.ค. 2565

ธปท.ยอมรับภาวะเศรษฐกิจไทยมีแนวโน้มชะลอต่อเนื่อง ชี้ส่งออก การผลิตภาคอุตสาหกรรม ท่องเที่ยว และการบริโภคหดเพิ่ม 
นายเมธี สุภาพงษ์ ผู้อำนวยการอาวุโส ฝ่ายเศรษฐกิจในประเทศ ธนาคารแห่งประเทศไทย(ธปท.) กล่าวว่า ภาวะการขยายตัวทางเศรษฐกิจที่แท้จริงในเดือนต.ค.และไตรมาสสุดท้ายของปีนี้จะชะลอลงต่อเนื่องจากเดือนก.ย.ที่ได้ประกาศตัวเลขไปก่อนหน้านี้แล้ว โดยภาคการส่งออก การท่องเที่ยว การผลิตภาคอุตสาหกรรม รวมถึงการใช้จ่ายในประเทศคงหดตัวต่อเนื่องไปอีก  เพราะนอกจากภาวะเศรษฐกิจโลกที่กระทบอยู่แล้ว ยังได้รับผลกระทบจากสถานการณ์น้ำท่วมซ้ำเติมด้วย 
“ปกติภาคส่งออก ในหมวดสินค้าอิเล็กทรอนิกส์ ฮาร์ดิสไดร์ท มีแนวโน้มชะลอจากผลกระทบจากเศรษฐกิจโลกอยู่แล้ว เจอน้ำท่วมอีกคงมีแนวโน้มชะลอแน่ และภาคที่จะกระทบเพิ่มน่าจะเป็นภาคการท่องเที่ยว ที่การเดินทางมาเที่ยวจำอาจจะไม่สะดวก แต่น่าจะยังมีนักท่องเที่ยวเข้ามาบ้าง คงไม่หนีจากไทยไปทั้งหมด เพราะนักท่องเที่ยวต่างชาติน่าจะเข้าใจสถานการณ์ไทยอย่ ไม่ใช่ว่าเหตุการณ์นี้ไม่เคยเกิด นอกจากนี้การผลิตและการบริโภคก็น่าจะชะลอบ้าง ยังต้องติดตาม” นายเมธีกล่าว
นายเมธี กล่าวว่า สำหรับความเชื่อมั่นทางภาคธุรกิจและความเชื่อมั่นของผู้บริโภคเท่าที่ธปท.สำรวจยอมรับว่าลดลงต่ำกว่าระดับ 50 ซึ่งเป็นระดับที่เชื่อมั่นแล้วอย่างต่อเนื่อง สาเหตุหลักๆของความเชื่อมั่นที่ลดลงส่วนหนึ่งมาจากคำสั่งซื้อสินค้าลดลงมาระยะหนึ่งแล้ว และส่วนหนึ่งเป็นผลจากปัญหาน้ำท่วม อย่างไรก็ตามธปท.ยังมองว่าปัญหาน้ำท่วมที่ทำให้ราคาสินค้าหลายประเภทสูงขึ้นและส่งผลให้เงินเฟ้อสูงขึ้นนั้น น่าจะเป็นภาวะช็อคที่สูงขึ้นชั่วคราว คาดว่าหลังน้ำลดสถานการณ์ด้านราคาสินค้าและเงินเฟ้อจะดีขึ้น สถานการณ์น้ำไม่น่าจะเป็นแรงกดดันเงินเฟ้อให้สูงไปจนถึงต้นปีหน้า